Hogyan tartsd karban a sátrat?
Felállítás előtt mindig tisztítsd meg a talajt, ahova a sátrat állítani fogod. Összecsomagoláskor, ha teheted, szárítsd ki a sátrat, mert ha nedvesen rakod el, gyorsan megtelepszik rajta a penész és egy idő után dobhatod is ki. Ne tedd ki hosszú ideig direkt sugárzásnak. Ha van rá módod, olyan helyen állítsd fel a sátrat, ahol nem éri közvetlen napsugárzás egész nap.